કદાચ મૌન પાળર્તાં તો બધાને આવડે, પણ સાચું કહું તો મૌન રાખતાં આવડવું જોઈએ, કેમ કે મૌન પાળવામાં સમય નક્કી હોય, જેમ કે કોઈ જીવની શાંતિ માટે રખાતું મૌન એટલે સમય બે મિનિટનો હોય, એમાં પણ ઘણા લોકો સ્થિર રહી શકતા નથી તો મૌન રાખવામાં કોઈ સમયમર્યાદા ન હોય તે લાંબો સમય પણ ચલાવવું પડે, પણ જે કાર્ય મૌન થઈ શકે તે બોલીને થતું નથી. મૌન માટે જરૂરી છે માત્ર તમારી જીભને વશમાં રાખો અને એથી પણ પહેલાં તમારા મનને કાબૂમાં રાખો. મન કાબૂમાં હશે તો આપોઆપ મૌન રહી જવાશે.